**Ջոշ Փահիգյան** (հունվարի 22, 1974(1974-01-22)), ամերիկացի հեղինակ, ով մասնագիտանում է բեյսբոլի մասին գրքերի և հոդվածների մեջ։ Նա հատկապես հայտնի է որպես սպորտային տուրիզմի փորձագետ, սպորտային թեմայի վերաբերյալ գրքերի և հոդվածների հեղինակ, որոնք հայտնվել են espn.com կայքում։ Փահիգյանի գրքերից ամենահայտնիներն են՝ «*Բեյսբոլի կատարյալ ճանապարհորդություն*» և «*Բեյսբոլի 101 վայրեր, որոնք պետք է տեսնել նախքան խաղալը*» գրքերը։

2015 թվականին Փահիգյանը Մասաչուսեթս նահանգի ներկայացուցիչների պալատից գովասանքի խոսքեր է ստացելել «*Ամերիկայի ժամանակի պատմությունը պահպանելու և իր նվիրվածության համար»*։ Նրա ճանապարհորդությունների մասին պատմությունները և գրքերը տպագրվել են «Յու-Ես-Եյ Թուդեյ» թերթում և այլ ազգային հրատարակչություններում։

Գրել է նաև կարճ պատմվածքներ, որոնք տպագրվել են ամերիկյան գրական ամսագրերում, ինչպիսիք են *«Passages North*», «*the Hawaii Review*» և «*Արարատ*» ամսագրերը, հայերենով թարգմանվել են մի քանի պարբերականներում և անթոլոգիաներում։ Իր սեղծագործություններում Փահիգյանը ներկայացնում է ամերիկյան արժեքների և հայկական մնայուն ավանդույթների տարբերությունը, հայ ընթերցողներին հայտնի է հենց այս հակադրությամբ։

Փահիգյանի առաջին վեպը՝ «Օտարները *ծովափին*» ստեղծագործությունը, լույս է տեսել 2012 թվականի հոկտեմբերին, Մենում տեղակայված «Islandport Press» հրատարակչության կողմից։ Առեղծվածը, որը տեղի է ունենում Մեն նահանգի Օլդ Օրչարդ Բիչ քաղաքում, հակառակ պատկերն է «Արկածախնդիր միլիարդատեր» պատմության, ով մեկ ամառ անսովոր հանգամանքներում ժամանում է Օլդ Օրչարդ Բիչ՝ տարբեր քաղաքների պատմություններով։ Գիրքը 2012 թվականին «*Publishers Weekly*» հրատարակչության կողմից ճանաչվել է առաջարկվող գիրք, իսկ «*Maine Edge*» հրատարակչության կողմից լավագույն գիրք։

Փահիգյանը Արևմտյան Կոնեկտիկուտի պետական համալսարանի կերպարվեստի մագիստրոսների կրթական ծրագրի ստեղծագործական և մասնագիտական գրավոր ծրագրում դասախոս է և Մենի Բիդեֆորդ քաղաքում գտնվող Նոր Անգլիայի համալսարանի գլոբալ հումանիտար գիտությունների կենտրոնի գիտաշխատող։

Գրքեր
-----

| Տարի | Վերնագիր | Հրատարակիչ |  |
| --- | --- | --- | --- |
| 2004 | Բեյսբոլի կատարյալ ճանապարհորդություն | The Lyons Press | - |
| 2005 | *Գարնանային մարզանքի ձեռնարկ* | McFarland Publishing | - |
| 2005 | Ինչու՞ եմ ատում Յանկիսը | The Lyons Press | - |
| 2006 | *Ռեդ Սոքսը վճռական խաղում է* | McFarland Publishing | - |
| 2007 | Վերջնական ուղևորություն դեպի բեյսբոլի միջին լիգա | The Lyons Press | - |
| 2008 | Բեյսբոլի 101 վայրեր, որոնք պետք է տեսնել նախքան խաղալը | The Lyons Press | - |
| 2010 | Իննինգի յոթերորդ հատվածը | The Lyons Press | - |
| 2012 | Բեյսբոլի կատարյալ ճանապարհորդություն, երկրորդ հրատարակություն | The Lyons Press | - |
| 2012 | Օտարները լողափում, վեպ | Islandport Press | - |
| 2013 | *Գարնանային մարզանքի ձեռնարկ, երկորդ հրատարակություն* | McFarland Publishing | - |
| 2015 | Բեյսբոլի 101 վայրեր, որոնք պետք է տեսնել նախքան խաղալը, երկորդ հրատարակություն | The Lyons Press | - |
| 2017 | *Բեյսբոլի ապշեցուցիչ արկած* | The Lyons Press | - |

Ծանոթագրություններ
------------------

1. ↑  «Pahigian: The ballad of Rocky Perone - ESPN Page 2».
2. ↑  «Amazon.com: Josh Pahigian: Books, Biography, Blog, Audiobooks, Kindle». *Amazon*.
3. ↑  «101 Baseball Places to See Before You Strike Out - Holliston Reporter». Արխիվացված է օրիգինալից 2016 թ․ սեպտեմբերի 22-ին. Վերցված է 2023 թ․ օգոստոսի 11-ին.
4. ↑  «10 Best: Baseball pilgrimage sites beyond the ballpark». *USA Today*.
5. 1 2  «Fellows». Արխիվացված է օրիգինալից 2021-04-22-ին. Վերցված է 2023-08-11-ին.
6. 1 2  «Strangers on the Beach». Արխիվացված է օրիգինալից 2017 թ․ մարտի 21-ին. Վերցված է 2023 թ․ օգոստոսի 11-ին.
7. ↑  «Writer remembers his roots; Pahigian, a Shepherd Hill grad, writes novel. - Free Online Library».
8. ↑  «MFA in Professional Writing». *www.wcsu.edu*. Արխիվացված է օրիգինալից 2008 թ․ հունվարի 26-ին.

Արտաքին հղումներ
----------------

* Josh Pahigian articles on ESPN.com Արխիվացված 2012-10-21 Wayback Machine
* Josh Pahigian books on amazon.com

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000052332745 · LCCN: nr2004015140 · SUDOC: 171239385 · VIAF: 9795433 · WorldCat VIAF: 9795433 |

 |